समर्थ संगिनी ने नाराज पत्नी को समझाइश देकर मिटाए गिले-शिकवे, कराई सुलह
भास्कर संवाददाता | भैंसदेही
शादी के दो माह बाद आपसी विवाद में अपने पति का घर छोड़कर प|ी मायके में रह रही थी। समर्थ संगिनी ने पुलिस की मदद से प|ी को समझाइश देकर पति के साथ रहने के लिए प्रेरित किया। इस पहल से बिछड़े पति-प|ी ने एक साथ रहने का संकल्प लिया। झल्लार थाना क्षेत्र के खापा गांव निवासी मंगल पिता सद्दू आदिवासी का विवाह जून 2016 में खोदरी निवासी मीना से हुआ था। शादी के बाद से ही पति और प|ी के बीच अनबन होने लगी। इससे नाराज होकर मीना ने ससुराल छोड़ दिया और खोदरी गांव स्थित मायके चली गई। इसके बाद से वह मायके में ही रह रही थी। खापा की समर्थ संगिनी आशा कार्यकर्ता को इसकी जानकारी मिली तो वह खोदरी गांव पहुंची। यहां पर पति, सास और ससुर ने नाराज मीना को समझाइश दी। आशा कार्यकर्ता मीना को साथ लेकर खापा लेकर आई और पति, सास और ससुर से मिलाकर गिले-शिकवे दूर किए। बुधवार को समर्थ संगिनी और गांव के लोग पुलिस थाने पहुंचे। थाना प्रभारी जीएस राजपूत ने बताया थाने में मीना, उसके पति मंगल सहित सास, ससुर को समझाइश दी। थाने में समर्थ संगिनी व ग्रामीणों ने मध्यस्थता कराई। उसके बाद मीना अपने पति के साथ ससुराल जाने का राजी हो गई।
भैंसदेही. झल्लार थाने में पति-प|ी के साथ ग्रामीण व परिजन।
hin_Deva mai_Deva hin_Deva awa_Deva